Christopher Dons

Christopher Dons (født 1974) er en norsk programleder. Han var værmelder på henholdsvis TVNorge og Oslo-TV. Han har også ledet reiseprogrammet Hit og dit samt to sesonger av Ungkaren.

Dons har også vært engasjert med kiting og har over flere år jobbet og vært medeier i en sportsbutikk med surfing og kite som spesialitet. Han har også deltatt i NM og VM i kiting og ble norgesmester i 2002. 

I 2007 var Dons og hans samboer Tone Karlsen innblandet i en alvorlig bilulykke i Sør-Afrika. Samboeren mistet livet mens Dons overlevde med lettere skader.

Dons mor kom fra Frankrike. Han fortalte om sine franske røtter i en episode av reiseprogrammet Hva har du i bagasjen? med Noman Mubashir.

 Referanser 

Kategori:Norske TV-programledere
Kategori:Norske sportsutøvere
Kategori:Programledere for TVNorge
Kategori:Personer fra Asker kommune